laion/Wikipedia-Exotic huggingface dataset:
აქტიური საარჩევნო უფლება

აქტიური საარჩევნო უფლება (ასევე ხმის მიცემის უფლება) ― წარმომადგენლობით დემოკრატიასა და რეფერენდუმებში მოქალაქეების უფლება, რომ ამომრჩეველის სახით მისცენ ხმა. აქტიური საარჩევნო უფლება განსხვავდება პასიური საარჩევნო უფლებისგან, რომელიც ადამიანებს თანამდებობისთვის არჩევნებში მონაწილეობის უფლებას აძლევს. აქტიურ და პასიურ საარჩევნო უფლებებს ერთად სრულ საარჩევნო უფლებად მოიხსენიებენ. აქტიური საარჩევნო უფლების საფუძველზე მოქალაქე ხმას აძლევს და ირჩევს მისთვის სასურველ კანდიდატურას სახელმწიფო ან თვითმმართველობის ორგანოში. საქართველოს კონსტიტუციის მიხედვით, რეფერენდუმში, სახელმწიფო ავტონომიური რესპუბლიკისა და ადგილობრივი თვითმმართველობის არჩევნებში მონაწილეობის უფლება საქართველოს ყველა მოქალაქეს 18 წლის ასაკიდან აქვს. არჩევნებსა და რეფერენდუმებში მონაწილეობის უფლება არ აქვთ იმ მოქალაქეებს, რომლებიც სასამართლოს გადაწყვეტილებით განსაკუთრებით მძიმე დანაშაულისთვის სასჯელის აღსრულების დაწესებულებაში იმყოფებიან ან სასამართლოს გადაწყვეტილებით მხარდაჭერის მიმღებად არიან ცნობილი და შესაბამის სტაციონარულ სამედიცინო დაწესებულებაში არიან მოთავსებული. ზოგიერთ ქვეყანაში აქტიური საარჩევნო უფლება შეიძლება შეიზღუდოს ასაკისა და მოქალაქეობის სტატუსის მიხედვით. ზოგან უფრო მეტი შეზღუდვა მოქმედებს. დიდ ბრიტანეთსა და ამერიკის შეერთებულ შტატებში აქტიური საარჩევნო უფლება შეიძლება ჩამოერთვათ დამნაშავეებს. ზოგიერთ ქვეყანაში ბინადრობის უფლების მქონე არამოქალაქეებს აქვთ აქტიური საარჩევნო უფლება. ვიკიციტატაში არის გვერდი თემაზე: აქტიური საარჩევნო უფლება ვიკისაწყობში არის გვერდი თემაზე: აქტიური საარჩევნო უფლება A History of the Vote in Canada, Chief Electoral Officer of Canada, 2007. Suffrage in Canada Women's suffrage in Germany—19 January 1919—first suffrage (active and passive) for women in Germany ↑ Deprivation of the Right to Vote. Aceproject.org. ↑ Gianoulis, Tina. (2015) Women's Suffrage Movement. glbtq. ↑ ზურაბიშვილი, დ. გობრონიძე, გ. (2011). სამოქალაქო განათლების ლექსიკონი. თბილისი: საქართველოს ახალგაზრდა იურისტთა ასოციაციის იურიდიული განათლების ხელშეწყობის ფონდი. გვ. 20. ↑ საქართველოს კონსტიტუცია. საქართველოს პარლამენტის უწყებები, 31-33, 24.08.1995. კონსოლიდირებული ვერსია 2020. მუხლი 24.
ბიოპროდუქტი

ბიოპროდუქტი — მასალები, ქიმიური ნივთიერებები და ენერგია, რომელიც მიღებულია განახლებადი ბიოლოგიური წყაროებიდან. ბიოპროდუქცია არის სოფლის მეურნეობის პროდუქცია, რომლის წარმოებისა და დამზადებისთვის შხამ-ქიმიკატები, სასუქები და სხვა არაორგანული ნივთიერებები არ გამოიყენება. სასურსათოდ განკუთვნილი მემცენარეობისა და მეცხოველეობის გადაუმუშავებელი პროდუქცია, ასევე, სასურსათოდ განკუთვნილი მემცენარეობისა და მეცხოველეობის გადამუშვებული პროდუქცია, რომელიც ერთი ან რამდენიმე მცენარეული ან ცხოველური წარმოშობის ნედლეულისგანაა წარმოებული. ბიოპროდუქტებს მიეკუთვნება საკვები, კომბინირებული საკვები და ცხოველთა გამოკვების მიზნით, ბუნებრივი ინგრედიენტებისგან წარმოებული სხვა პროდუქცია. ბიოპროდუქტების ორი მთავარი კატეგორიაა: ჩვეულებრივი ბიოპროდუქტები და ზრდადი ბიოპროდუქტები. ჩვეულებრივი ბიოწარმოშობის პროდუქტების მაგალითებია: სამშენებლო მასალები, ცელულოზის ქაღალდი და სატყეო პროდუქტები. ზრდადი ბიოპროდუქტების ან ბიოწარმოშობის პროდუქტები მოიცავს: ბიოსაწვავს, ბიოენერგიას, სახამებელსა და ცელულოზაზე დაფუძნებული ეთანოლი, ბიოწარმოშობის ადჰეზივი, ბიოქიმიკატები, ბიოპლასტმასი და სხვ. Dunford, Nurhan (2012). Food and industrial bioproducts and bioprocessing. Wiley-Blackwell. ISBN 978-0-8138-2105-4. OCLC 784124288.  González, Mónica (2020). Advances in food bioproducts and bioprocessing technologies. CRC Press, Taylor & Francis Group. ISBN 978-1-000-68293-9. OCLC 1104922947.  USDA BioPreferred Program Fostering the Bioeconomic Revolution in Biobased Products and Bioenergy, National Renewable Energy Laboratory U.S. DOE Biomass Program ↑ Singh, S.P.; Ekanem, E.; Wakefield, T. Jr.; Comer S. (2003). „Emerging importance of bio-based products and bio-energy in the U.S. economy: information dissemination and training of students“ (PDF). International Food and Agribusiness Management Review. 5 (3). ↑ Biomass Research and Development Initiative, 2006: Vision for Bioenergy and BioProducts in the United States – Bioeconomy for a Sustainable Future 2006 Archived copy. ციტირების თარიღი: 2009-01-02 ↑ National Research Council (16 February 2000). Biobased Industrial Products: Research and Commercialization Priorities. National Academy Press, Washington DC. DOI:10.17226/5295. ISBN 978-0-309-05392-1.  ↑ ზურაბიშვილი, დ. გობრონიძე, გ. (2011). სამოქალაქო განათლების ლექსიკონი. თბილისი: საქართველოს ახალგაზრდა იურისტთა ასოციაციის იურიდიული განათლების ხელშეწყობის ფონდი. გვ. 23. ↑ Bowyer, J.L., Ramaswamy, S., 2005: “Redefining undergraduate education for the 21st Century: Minnesota moves aggressively to strengthen program” Forest Products Journal, July-Aug 2005, 55 (7-8): 4-10) ↑ Ramaswamy, S., Tschirner, U., Chen, Y., 2007: “Transforming Academic Curricula: Pulp and Paper to Biobased Products - Providing Education and Research Training for the Conventional and Emerging Biobased Products Industry and the Bioeconomy” ACS Symposium Series Chapter 4, Section 1, Materials, Chemicals and Energy from Forest Biomass Ed. by Argyropoulos.
გაკოტრება

გაკოტრება (ინგლ. bankruptcy) ― ფინანსური კრახი, როდესაც საწარმოს ვალების გადახდა, კრედიტორთა მოთხოვნების დაკმაყოფილება და სხვა ვალდებულებების შესრულება არ შეუძლია. საწარმოს გაკოტრებულად სასამართლო აცხადებს. ტერმინის უცხოური ეკვივალენტი — „ბანკროტი“ წარმოდგება იტალიური შესიტყვებიდან banca rotta, რაც „გატეხილ ძელსკამს“ აღნიშნავს. ზოგიერთი ვერსიით, ტერმინი რენესანსის დროს იტალიაში გაჩნდა, სადაც თითქოს ბანკირთა ძელსკამის დამტვრევის ტრადიცია არსებობდა, როცა ბანკირს გადახდა და ვალდებულებების შესრულება არ შეეძლო. თუმცა, ამგვარი პრაქტიკის/რიტუალის არსებობა საეჭვოა. Balleisen, Edward (2001). Navigating Failure: Bankruptcy and Commercial Society in Antebellum America. Chapel Hill: University of North Carolina Press, გვ. 322. ISBN 0-8078-2600-6.  DePamphilis, Donald M. (2009). Mergers, Acquisitions, and Other Restructurings, 5th Edition. Elsevier, Academic Press. ISBN 978-0-12-374878-2.  Mańko, Rafał. Cross-border insolvency law in the EU. Library Briefing. Library of the European Parliament. ციტირების თარიღი: 21 February 2013 Sandage, Scott A. (2006). Born Losers: A History of Failure in America. Cambridge, Massachusetts: Harvard University Press. ISBN 0-674-02107-X.  ვიკიციტატაში არის გვერდი თემაზე: გაკოტრება ვიკისაწყობში არის გვერდი თემაზე: გაკოტრება „Bankruptcy“ . Encyclopædia Britannica (ინგლისური). 3 (11th ed.). 1911. U.S. Federal Bankruptcy Courts Official U.S. Bankruptcy Statistics US Courts Bankruptcy Law Executive Office for United States Bankruptcy Trustees Cornell Bankruptcy Laws National Association of Consumer Bankruptcy Attorneys Bankruptcy Research Database (WebBRD) Website of the Insolvency Service in the UK Bankruptcy Statistics in Hong Kong დაარქივებული 2010-09-09 საიტზე Wayback Machine. Official Means Testing Information ↑ Frank Olds Loveland (1912). A treatise on the law and proceedings in bankruptcy. The W. H. Anderson Co., გვ. 4–.  ↑ Multiple sources: „Bankrupt“. Online Etymology Dictionary. დაარქივებულია ორიგინალიდან — 23 March 2014. ციტირების თარიღი: 22 April 2014. Bankrupt – Definition and More from the Free Merriam-Webster Dictionary. Merriam-Webster Dictionary. ციტირების თარიღი: 22 April 2014 Bankrupt. Oxford Dictionaries. დაარქივებულია ორიგინალიდან — 25 აპრილი 2014. ციტირების თარიღი: 22 April 2014 Vrooman, O. O. (1932). „Origin and History of the Bankruptcy Law“. Commercial Law Journal. 37: 127. Sheppard, Jerry (1995). „Beautifully Broken Benches: A Typology of Strategic Bankruptcies and The Opportunities for Positive Shareholder Returns“. Journal of Business Strategies (ინგლისური). 12 (2): 99–134. ISSN 0887-2058.
ამალთეა (თანამგზავრი)

ამალთეა, იუპიტერ V (ლათ. Amalthea, ძვ. ბერძნ. Ἀμάλθεια; სიმბოლო: ) — პლანეტა იუპიტერის ბუნებრივი თანამგზავრი. იგი ზომით მეხუთეა (გალილეის შემდეგ), მეექვსე მასით და მესამე სიშორით იუპიტერის ყველა თანამგზავრს შორის. პლანეტიდან დაშორებულია 181 ათ. კმ-ით, გარემოქცევის პერიოდია 11 სთ 57.5 წთ, დიამეტრი — დაახლოებით 160 კმ, საშუალო ვარსკვლავიერი სიდიდე — 13. ამალთეა არასწორი ფორმისაა (მისი გრძელი ღერძი ორჯერ მეტია მოკლე ღერძზე) და კრატერებითაა მოფენილი. მის მუქ წითელ ზედაპირზე ღია ლაქები გამოირჩევა. თუ ვიმსჯელებთ მისი დაბალი სიმკვრივით, ამალთეა ძირითადად შედგება ფხვიერი წყლის ყინულისგან. ის იმდენად ახლოსაა იუპიტერთან, რომ მისგან ჩანს როგორც უზარმაზარი უზარმაზარი დისკი, რომლის დიამეტრი 46 გრადუსია. მის ორბიტაში მოქცეულია „ამალთეას ქსელის რგოლი“, რომელიც წარმოიქმნება მისი ზედაპირის მტვრისგან. ამალთეა აღმოაჩინა 1892 წლის 9 სექტემბერს ედვარდ ემერსონ ბარნარდმა. იგი ატარებს ნიმფის (ან თხის) ამალთეას სახელს ბერძნული მითოლოგიიდან. იგი ახლო მანძილზე გადაიღეს კოსმოსურმა ხომალდებმა ვოიაჯერ 1 და ვოიაჯერ 2 (1979), ასევე გალილეოს კოსმოსური ხომალდი (იუპიტერის სისტემაში მოქმედი 1995 წლიდან 2003 წლამდე). ქართული საბჭოთა ენციკლოპედია, ტ. 1, თბ., 1975. — გვ. 348. Amalthea. Jupiter V. Views of the Solar System. დაარქივებულია ორიგინალიდან — 2014-08-12. ციტირების თარიღი: 2014-10-17. Amalthea: Overview. NASA: Solar System Exploration. დაარქივებულია ორიგინალიდან — 2014-10-09. ციტირების თარიღი: 2014-10-17. Amalthea. NASA photojournal. დაარქივებულია ორიგინალიდან — 2012-12-31. Amalthea. International Astronomical Union. დაარქივებულია ორიგინალიდან — 2014-08-27. ციტირების თარიღი: 2014-10-17. Amalthea. Encyclopædia Britannica. დაარქივებულია ორიგინალიდან — 2014-10-17. ციტირების თარიღი: 2014-10-17. Armstrong T. et al.. (2003-12-09) Results from the Galileo Energetic Particle Detector During the Amalthea Encounter of November 5th, 2002. galileo.ftecs.com. დაარქივებულია ორიგინალიდან — 2014-10-17. ციტირების თარიღი: 2014-10-17. Амальтея загадала новую загадку. cnews.ru. დაარქივებულია ორიგინალიდან — 2013-04-17. ციტირების თარიღი: 2014-10-17. ↑ Anderson J.D., Johnson T.V., Shubert G. et al. Amalthea’s Density Is Less Than That of Water (англ.) // Science. — 2005. — Vol. 308, no. 5726. — P. 1291—1293. — doi:10.1126/science.1110422. — Bibcode: 2005Sci...308.1291A. — PMID 15919987 ↑ Burns J. A., Simonelli D. P., Showalter M. R., Hamilton D. P., Porco C. D., Esposito L. W., Throop H. 11. Jupiter’s Ring-Moon System // Jupiter: The Planet, Satellites and Magnetosphere : [арх. 29 октября 2013] / F. Bagenal, T. E. Dowling, W. B. McKinnon. — Cambridge University Press, 2004. — P. 241–262. — 719 p. — ISBN 9780521818087. — Bibcode: 2004jpsm.book..241B. ↑ Уральская В. С. Кольца Юпитера. ГАИШ, МГУ. Дата обращения: 17 октября 2014. Архивировано 12 октября 2014 года.
კონსტანტინე ანთაძე

კონსტანტინე (კოტე) ანთაძე (დ. 7 მაისი, 1929, თბილისი — გ. 26 ივნისი, 2006, იქვე) — ქართველი ისტორიკოსი, ისტორიის მეცნიერებათა დოქტორი (1977), თბილისის სახელმწიფო უნივერსიტეტის პროფესორი.   კონსტანტინე (კოტე) ანთაძე დაიბადა 1929 წლის 7 მაისს ქალაქ თბილისში. 1947-1952 წლებში სწავლობდა თბილისის სახელმწიფო უნივერსიტეტში ისტორიის ფაკულტეტზე. 1952-1954 წლიდან თსუ-ს ასპიანტურაში. 1957 წლიდან ისტორიის მეცნიერებათა კანდიდატი, 1977 წლიდან ისტორიის მეცნიერებათა დოქტორი. 1956 წლიდან მუშაობას იწყებს საქართველოს მეცნიერებათა აკადემიის ვახუშტის სახელობის გეოგრაფიის ინსტიტუტში, ხოლო პარალელურად თსუ-ში. 1980 -2003 წლებში იყო თსუ-ს ევროპისა და ამერიკის ქვეყნების ახალი და უახლესი ისტორიის კათედრის გამგე. სიცოცხლის ბოლომდე ამავე კათედრის პროფესორი. მისი ძირითადი საკვლევი მიმართულება იყო საფრანგეთის რევოლუცია და XIX საუკუნის საქართველოს დემოგრაფია. იყო საუნივერსიტეტო და მსოფლიო ისტორიის სასკოლო სახელმძღვანელოების ავტორი, თანაავტორი და რედაქტორი. ორი სადოქტორო დისერტაციის მეცნიერ-კონსულტანტი. მრავალი საკანდიდტო დისერტაციის ხელმძღვანელი და სამეცნიერო ნაშრომის რედაქტორი. დაჯილდოვებულია ღირსების ორდენით (2003). საფრანგეთის დიდი ბურჟუაზიული რევოლუციის ისტორიიდან, თბ., 1978. (ავტორი) საქართველოს მოსახლეობა XIX საუკუნის პირველ ნახევარში, თბ., 1973. (ავტორი) საფრანგეთის ისტორია, კულტურა, გეოგრაფია, თბ., 2005 ( თანაავტორი ) ახალი ისტორიის ქრესტომათია, თბ., 1979 (თანაავტორი) შუა საუკუნეების ისტორია, სასკოლო სახელმძღვანელო, თბ., 2005 (თანაავტორი) ახალი ისტორია, სასკოლო სახელმძღვანელო, თბ., 2005  (თანაავტორი) კალანდაძე მ., კონსტანტინე ანთაძე, თბ., 2014.
ლედა (თანამგზავრი)

ლედა (ძვ. ბერძნ. Λήδα), იუპიტერ XIII — პლანეტა იუპიტერის ბუნებრივი თანამგზავრი. პლანეტიდან დაშორებულია 11 165 000 კმ-ით, გარემოქცევის პერიოდია 240 დღე 12 სთ, დიამეტრი — დაახლოებით 20 კმ, ვარსკვლავიერი სიდიდე — 19.5 მ. ორბიტას აქვს ექსცენტრისიტეტი 0,15 და მიდრეკილება ლოპლასის სიბრტყეზე 27,5°. მიეკუთვნება ჰიმალიის ჯგუფს. თანამგზავრი ლედა აღმოაჩინა ჩარლზ თომას კოვალმა 1974 წლის 14 სექტემბერს, ფოტოგრაფიულ ფირფიტებზე, რომლებიც სამი დღით ადრე იყო გამოფენილი პალომარის ობსერვატორიაში (11-დან 13 სექტემბრამდე; ლედა იყო აღბეჭდილი ყველაზე). აქედან გამომდინარე, აღმოჩენის ოფიციალური თარიღია 1974 წლის 11 სექტემბერი. თანამგზავრს სახელი ეწოდა ბერძნული მითოლოგიის ზევსის სატრფოს ლედას სახელის მიხედვით. კოვალმა შესთავაზა სახელი და საერთაშორისო ასტრონომიულმა კავშირმა ოფიციალურად დაამტკიცა 1975 წელს. Параметры Ледыდაარქივებული 2015-08-03 საიტზე Wayback Machine. на страничке НАСА NASA’s Solar System Exploration https://web.archive.org/web/20070624084542/http://www.ifa.hawaii.edu/~jewitt/irregulars.html https://web.archive.org/web/20021016114810/http://www.ifa.hawaii.edu/~sheppard/satellites/jupsatdata.html ↑ IAUC 2702: Probable New Satellite of Jupiter. ციტირების თარიღი: 2008-10-19 20 сентября 1974 (discovery)
ავსტრიის ეროვნული საფეხბურთო ნაკრები

ავსტრიის ეროვნული საფეხბურთო ნაკრები — უეფა-ს წევრი საფეხბურთო ნაკრები. წარმოადგენს ავსტრიას საერთაშორისო დონეზე. ოფიციალური საიტი ავსტრიის ეროვნული საფეხბურთო ნაკრები Twitter-ზე
იოჰან ბერგერი

იოჰან ბერგერი (გერმ. Johann Nepomuk Berger; დ. 11 აპრილი, 1845, გრაცი, ავსტრია — გ. 17 ოქტომბერი, 1933, იქვე) — ავსტრიელი მოჭადრაკე და თეორეტიკოსი, ადგენდა საჭადრაკო ამოცანებსა და ეტიუდებს, იყო ე.წ. „ძველი გერმანული სკოლის“ დამაარსებელი, ქალაქ გრაცში საჭადრაკო საზოგადოების თავმჯდომარე, ჟურნალ „დოიჩე შახცაიტუნგის“ რედაქტორი. 1870 წელს I ადგილი დაიკავა გრაცის საერთაშორისო ტურნირში. არის ავტორი ნაშრომის — „ენდშპილის თეორია და პრაქტიკა“. Tidskrift for Schack, (1908), I პრიზი 1.ლb4! - ცუგცვანგი, 1. … მფd5 2.მe3+ მფd6 3.ლb8+, 1. … e4 2.მe6+ მფd5 3.ლc5+, 1. … f4 2.მb6+ მფe3 3.ლb2. გურგენიძე დ., ვისწავლოთ ენდშპილი, ნაწ. I, თბ., 2004. — გვ. 5.
გეჩბა

გეჩბა, გჲჩბა, ქაჩბა (აფხ. Гьачба, Гьечба) — ფეოდალური საგვარეულო აფხაზეთის ჩრდილო-დასავლეთ ნაწილში, ჯიქეთში. გეჩბები სათავეში ედგნენ გეჩის თემს (საზოგადოებას), რომლის ცენტრი იყო დაბა გეჩრიფში (მდ. ფსოუს შესართავთან). გეჩის მფლობელები XVII საუკუნიდან იხსენიებიან ოსმალურ წყაროებში გეჩი-ბეგების სახელით. 1830-იან წლებში გეჩბებში ყველაზე გავლენიანი იყო თავადი ედირბეი. გეჩის უკანასკნელი მფლობელი, თავადი რაშიდ გეჩბა, რომელსაც 70-მდე აზნაური და დაახლოებით ამდენივე დასახლებული პუნქტი ემორჩილებოდა, კავკასიის ომის რუსეთის იმპერიის გამარჯვებით დამთავრების შემდეგ (1864) ოსმალეთში გადასახლდა. მას გაჰყვა გეჩის საზოგადოების თითქმის მთელი მოსახლეობა. ისტორიკოს სიმონ ჯანაშიას ვარაუდით, გეჩბების ერთი შტო დაახლოებით X–XIII საუკუნეებში ქართლში გადმოვიდა, ეთნიკურად გაქართველდა და საფუძველი დაუდო ქაჩიბასძეთა საგვარეულოს, მათგან წარმოდგებიან თავადი ბარათაშვილები. ანჩაბაძე გ., ენციკლოპედია „საქართველო“, ტ. 1, თბ., 1997. — გვ. 602.
პედრო დამიანო

პედრო დამიანო (პორტ. Pedro Damiano; დ. 1480, ოდემირა, პორტუგალია — 1544) — პორტუგალიელი მოჭადრაკე, 1512 წელს მან გამოსცა საჭადრაკო წიგნი, რომელიც მხოლოდ იტალიაში რვაჯერ გამოიცა. ის თარგმნილია ფრანგულ, ინგლისურ და ბერძნულ ენებზე. საჭადრაკო თეორიაში ცნობილია დამიანოს დაცვა, აგრეთვე დამიანოს ვარიანტი. გურგენიძე დ., ვისწავლოთ ენდშპილი, ნაწ. I, თბ., 2004. — გვ. 7.
ლუის რამირეს ლუსენა

ლუის რამირეს ლუსენა (ესპ. Luis Ramírez de Lucena; დ. დაახლ. 1465 — გ. 1530) — ესპანელი მოჭადრაკე, ავტორი წიგნისა „სიყვარულის გარემოება და ჭადრაკის თამაშის ხელოვნება“. ნაშრომი ორი ნაწილისგან შედგება. პირველ ნაწილს ჭადრაკთან საერთო არაფერი აქვს. მეორეში განხილულია ჭადრაკის თამაშის წესები და ის 11 საჭადრაკო დებიუტი, რომლებიც ავტორის სიტყვებით, „არის ყველაზე საუკეთესო, რაც მან ნახა რომში და მთლიანად იტალიაში, ასევე საფრანგეთსა და ესპანეთში“. აღნიშნულ წიგნში მოყვანილია აგრეთვე 150 საჭადრაკო ამოცანა. მცირე ტირაჟის გამო ამ წიგნმა ევროპაში ჭადრაკის განვითარებაზე დიდი გავლენა ვერ მოახდინა. გურგენიძე დ., ვისწავლოთ ენდშპილი, ნაწ. I, თბ., 2004. — გვ. 6.
ჯულიო ცეზარე პოლერიო

ჯულიო ცეზარე პოლერიო (იტალ. Giulio Cesare Polerio; დ. 1548, ლანჩანო, ნეაპოლის სამეფო — გ. 1612, რომი, პაპის ოლქი) — იტალიელი მოჭადრაკე და თეორეტიკოსი. მან შექმნა იტალიური საჭადრაკო სკოლა. თანამედროვეთა საჭადრაკო პარტიების ანალიზზე დაყრდნობით მან 1585-1590 წლებში შექმნა ხელნაწერი, რომელიც წიგნად დაიბეჭდა 1874 წელს. მასში დეტალურად აღწერილია მეფის გამბიტი და სხვადასხვა კონტრგამბიტები. გურგენიძე დ., ვისწავლოთ ენდშპილი, ნაწ. I, თბ., 2004. — გვ. 8.
პიეტრო კარერა

პიეტრო კარერა (იტალ. Pietro Carrera; დ. 12 ივლისი, 1573, მილიტელო-ინ-ვალ-დი-კატანია, სიცილიის სამეფო — გ. 18 მარტი, 1647, მესინა, იტალიის სამეფო) — იტალიელი სასულიერო პირი და საჭადრაკო თეორეტიკოსი. ცხოვრობდა სიცილიის სამეფოში. 1617 წელს მილიტელოში გამოაქვეყნა ტრაქტატი „ჭადრაკის თამაში“. ეს წიგნი ინგლისურად ითარგმნა 1822 წელს. მის სახელს ატარებს ვარიანტი მეფის გამბიტში. გურგენიძე დ., ვისწავლოთ ენდშპილი, ნაწ. I, თბ., 2004. — გვ. 9.
ბორჯომის მუნიციპალიტეტის სოფლების სია

ბორჯომის მუნიციპალიტეტი შედის სამცხე-ჯავახეთის მხარის შემადგენლობაში. საქართველოს ადგილობრივი თვითმმართველობის კოდექსის მიხედვით მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი. მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად. ბორჯომის მუნიციპალიტეტის შემადგენლობაში შედის 1 ქალაქი, 4 დაბა, 11 ტერიტორიული ორგანო და 39 სოფელი. ბორჯომის მუნიციპალიტეტის სოფლები ერთიანდებიან ბალანთის, გვერდისუბნის, გუჯარეთის, დვირის, ტაბაწყურის, ტაძრისის, ტბის და ყვიბისის ადმინისტრაციულ ერთეულებში. ბორჯომის მუნიციპალიტეტის ფართობია 1 189 კმ² და 2014 წლის აღწერის მიხედვით მოსახლეობის რაოდენობა შეადგენს 25 214 კაცს, ხოლო სიმჭიდროვეა – 21,2. მუნიციპალიტეტის ცენტრია ქალაქი ბორჯომი. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის ყვიბისი (1 527 ადამიანი), ბორჯომიდან ყველაზე დიდი მანძილით დაშორებულია სოფელი ბალანთა (70 კმ.). ბორჯომი ბალანთა ბეშეთი დაბა დგვარი დვირი დიდი მიტარბი ვარდგინეთი ზანავი თორი კორტანეთი ლიბანი მაჭარწყალი მზეთამზე მოლითი პატარა მიტარბი პატარა ცემი რველი სადგერი საკირე ტაბაწყური ტაძრისი ტბა ტიმოთესუბანი ქვაბისხევი ყვიბისი ჩითახევი ცემი ციხისჯვარი წინუბანი ჭიხარულა ჭობისხევი ↑ საქართველოს ორგანული კანონი, ადგილობრივი თვითმმართველობის კოდექსი, მუხლი 2.2. დაარქივებულია ორიგინალიდან — 2024-02-26. ციტირების თარიღი: 2024-03-29. ↑ საქართველოს ორგანული კანონი, ადგილობრივი თვითმმართველობის კოდექსი, მუხლი 4.4. დაარქივებულია ორიგინალიდან — 2024-02-26. ციტირების თარიღი: 2024-03-29. ↑ 3.0 3.1 3.2 2014 წლის აღწერის ძირითადი შედეგები
ჯოაკინო გრეკო

ჯოაკინო გრეკო (იტალ. Gioachino Greco; დ. 1600, ჩელიკო, კალაბრია — გ. 1634, დიდი ანტილის კუნძულები) — იტალიელი მოჭადრაკე, XVII საუკუნის I ნახევრის ერთ-ერთი უძლიერესი მოჭადრაკე. სიცოცხლის უკანასკნელი წლები მადრიდში გაატარა მეფე ფილიპე IV-ის კარზე. მისი საჭადრაკო ტრაქტატის ხელნაწერები დათარიღებულია 1619–1625 წლებით. მას აქვს გამოკვლევები დებიუტებში — იტალიურ პარტიასა და მეფის გამბიტში. რამდენიმე ვარიანტი მის სახელს ატარებს. გრეკოს გარდაცვალების შემდეგ მისი ტრაქტატი გადაითარგმნა ინგლისურ, გერმანულ, ფრანგულ და სხვა ენებზე. გურგენიძე დ., ვისწავლოთ ენდშპილი, ნაწ. I, თბ., 2004. — გვ. 10.
პრიზნის უნივერსიტეტი

პრიზრენის უნივერსიტეტი (ალბ. Universiteti i Prizrenit, ლათ. Universitas Prizreniensis) — საჯარო უნივერსიტეტი კოსოვოს ქალაქ პრიზრენში. თავდაპირველად დაარსდა 1962 წელს, როგორც უმაღლესი პედაგოგიური ინსტიტუტი. იგი ხელახლა დაარსდა 2010 წელს ამ სახელწოდებით. აქვს ბაკალავრიატისა და მაგისტრატურის სხვადასხვა პროგრამა. პრიზნის უნივერსიტეტი მემკვიდრეობით მიიღო უმაღლესი პედაგოგიური ინსტიტუტისგან, რომელიც დაარსდა 1962 წელს. უნივერსიტეტის ამჟამინდელი ფორმა დაიწყო 2010 წელს. სწავლა ძირითადად მიმდინარეობს ალბანურ ენაზე. უმცირესობების ენები (ბოსნიური და თურქული) დაშვებულია განათლებისა და კომპიუტერული მეცნიერებების ფაკულტეტზე. ეკონომიკის ფაკულტეტი Ბიზნესის ადმინისტრირება საერთაშორისო მენეჯმენტი ბუღალტერია და აუდიტი Სამართლის ფაკულტეტი Კანონი კომპიუტერული მეცნიერების ფაკულტეტი საინფორმაციო ტექნოლოგიები და ტელეკომუნიკაცია პროგრამული დიზაინი კომპიუტერული მეცნიერება და საკომუნიკაციო ტექნოლოგიები ფილოლოგიის ფაკულტეტი ალბანური ენა და ლიტერატურა ინგლისური ენა და ლიტერატურა გერმანული ენა და ლიტერატურა განათლების ფაკულტეტი Დაწყებითი განათლება სკოლამდელი განათლება სიცოცხლისა და გარემოსდაცვითი მეცნიერებების ფაკულტეტი სატყეო და გარემოსდაცვითი მეცნიერებები აგრობიზნესი აგრობიზნესის მენეჯმენტი განათლება პრიზინში პრიშტინის უნივერსიტეტი პრიზენის ალბანური ლიგის მონუმენტური კომპლექსი Self Evaluation Report დაარქივებული 2020-10-01 საიტზე Wayback Machine. (ალბანურად) Self Evaluation Report დაარქივებული 2018-06-13 საიტზე Wayback Machine. (ინგლისურად) Quality Assurance and Enhancement Strategy of the University of Prizren დაარქივებული 2019-08-19 საიტზე Wayback Machine. ↑ Brief description of the institution’s history. დაარქივებულია ორიგინალიდან — ივნისი 13, 2018. ციტირების თარიღი: June 13, 2018 ↑ Historiku i Universitetit. დაარქივებულია ორიგინალიდან — ივნისი 13, 2018. ციტირების თარიღი: June 13, 2018 ↑ Mission and vision of UPZ. დაარქივებულია ორიგინალიდან — ივნისი 13, 2018. ციტირების თარიღი: June 13, 2018 ↑ Faculty of Computer Science sq. დაარქივებულია ორიგინალიდან — ოქტომბერი 26, 2020. ციტირების თარიღი: June 13, 2018 ↑ Faculty of Philology. დაარქივებულია ორიგინალიდან — სექტემბერი 20, 2020. ციტირების თარიღი: June 13, 2018 ↑ Faculty of Life and Environmental Sciences. დაარქივებულია ორიგინალიდან — სექტემბერი 20, 2020. ციტირების თარიღი: June 13, 2018
ბანიცა (მრავალმნიშვნელოვანი)

ტერმინს პარიზის ღვთისმშობლის ტაძარი შეიძლება ჰქონდეს ერთ-ერთი შემდეგი მნიშვნელობათაგანი: ბანიცა — სოფელი ბულგარეთში ბანიცა — ტრადიციული ბულგარული კერძი ბანიცა — სოფელი პოლონეთში ბანიცა — ხორვატიის ფულადი ერთეული 1941-45 წლებში
Minstrel in the Gallery

Minstrel In The Gallery — ბრიტანული პროგრესული როკ-ჯგუფ ჯეთრო ტალის მერვე სტუდიური ალბომი, გამოცემული 1975 წელს. ჩაწერილია მონტე კარლოში, ადგილობრივი რადიოს დიდ ოთახში, რომელიც ერთი მხრიდან აივანზე გადიოდა. იენ ანდერსონი, მისი თქმით, ხშირად გადიოდა ამ აივანზე ხმის გასასინჯად ან თავისი აკუსტიკური გიტარის ჟღერადობის გასასწორებლად. აქედან დაერქვა ალბომს ეს სახელწოდება (ალბომის უკანა გარეკანზე სწორედ ამ აივანზე გადაღებული ფოტოა). 2002 წელს გამოიცა Minstrel In The Gallery-ის ციფრული რმასტერი, მასში შეტანილი დამატებითი სიმღერები ჯგუფმა ძირითადად ალბომის სესიების დროს ჩაწერა, მაგრამ გარკვეული მიზეზების გამო ისინი სტუდიური ალბომის საბოლოო ჩანაწერში ვერ მოხვდა. იენ ანდერსონმა Minstrel in the Gallery-ის ეს რემასტერი ჯგუფის ყოფილ ბას-გიტარისტ ჯეფრი ჰემონდ ჰემონდს მიუძღვნა, რომელმაც ამ ალბომის დასრულების შემდეგ სამუდამოდ მიატოვა ბას-გიტარა და დაუბრუნდა თავის პირველ გატაცებას, ხატვას. ყველა სიმღერის ავტორი — იენ ანდერსონი, გარდა აღნიშნულისა. ავტორები მითითებულია ორიგინალური გამოცემის თანახმად.. ხუთივე დამატება შეტანილია კომპილაციაში 20 Years of Jethro Tull. Minstrel in the Gallery (1975) AllMusic-ზე Minstrel in the Gallery (2002) AllMusic-ზე (დამატებითი სიმღერებით) Minstrel In The Gallery საიტზე Progressive World ↑ 1.0 1.1 1.2 Bruce Eder. Jethro Tull - Minstrel in the Gallery (1975) album review, credits & releases at AllMusic.com. AllMusic. ციტირების თარიღი: 2015-05-01. ↑ Jethro Tull - Minstrel in the Gallery (1975/2002 Remaster) album review by Keith "Muzikman" Hannaleck at Sea of Tranquility - The Web Destination for Progressive Music!. SeaOfTranquility.org (2002-11-17). ციტირების თარიღი: 2015-05-01. ↑ vanderb0b. Jethro Tull - Minstrel in the Gallery (1975/2002 Remaster) album review at SputnikMusic.com. ციტირების თარიღი: 2015-05-07. ↑ Jethro Tull singles. ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ Costa, Jean-Charles. (6 ნოემბერი 1975) Jethro Tull – Minstrel in the Gallery (1975) album review. Rolling Stone. ციტირების თარიღი: 14 დეკემბერი, 2011